**PRORAČUNSKI KORISNIK: OIB: 90191608332**

**DJEČJI VRTIĆ PAHULJICA Razina: 21**

**Žabička 4 RKP: 26678**

**53000 Gospić Šifra djelatnosti: 8510**

**OBRAZLOŽENJE FINANCIJSKOG PLANA ZA 2024. GODINU I PROJEKCIJA PLANA ZA 2025. I 2026. GODINU**

1. **Sažetak rada**

Dječji vrtić Pahuljica obavlja javnu djelatnost sukladno Zakonu o ranom i predškolskom odgoju. Vrtić ne donosi strateške, već godišnje operativne planove prema planu i programu rada vrtića. Također, planovi se donose za pedagošku godinu, a financijski plan za fiskalnu godinu. To je uzrok mnogim odstupanjima u izvršenju financijskih planova, na primjer, pomak određenih aktivnosti unutar pedagoške godine što uzrokuje promjene u izvršenju financijskog plana za dvije fiskalne godine.

Prema Zakonu o predškolskom odgoju i obrazovanju, djelatnost predškolskog odgoja sastavni je dio sustava odgoja i obrazovanja, program se pretežno financira sredstvima proračuna lokalne i područne (regionalne) samouprave te sudjelovanjem roditelja u cijeni programa predškolskog odgoja u koji su uključena njihova djeca.

Dječji vrtić Pahuljica provodi 5 i 10 - satni redoviti program, program predškole i program za djecu s teškoćama u razvoju.

Redoviti 10 - satni program obogaćen je: programom ranog učenja engleskog jezika,

programom kinezioloških aktivnosti.

Redoviti cjelodnevni (5 i 10-satni) program u petodnevnom radnom tjednu temeljni je program Dječjeg vrtića Pahuljica. Organizacija radnog vremena usklađena je s potrebama roditelja te će se sukladno istima organizirati odgojno obrazovni rad tijekom cijele pedagoške godine.

Program za djecu s teškoćama u razvoju namijenjen je djeci s većim utjecajnim teškoćama predškolske dobi od navršene treće godine života do polaska u školu u trajanju od 5 sati u jednoj mješovitoj skupini sa obuhvatom jednog (1) djeteta.

Program obogaćen kineziološkim aktivnostima provodi se s djecom predškolskog uzrasta redovitog programa i dvije skupine programa Predškole.

Program ranog učenja engleskog jezika ostvaruje se s djecom u godini pred polazak u školu, a provodi ga odgojiteljica s završenim tečajem engleskog jezika stupnja C1, kao što je i propisano Pravilnikom o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću.

Vrtić će svoju redovitu djelatnost organizirati u devet (9) jasličkih i sedamnaest (17) vrtićkih skupina redovitog programa te dvije (2) skupine programa Predškole.

U redovite programe Vrtića u pedagoškoj godini 2023./2024. planirano je 439 djece raspoređenih u 26 odgojnih skupina. U program Predškole upisano je 31 dijete raspoređeno u dvije (2) odgojne skupine.

U 26 odgojnih skupina redovitog programa 451 dijete raspoređeno je kako slijedi: objekt Gospić – 19 skupina s obuhvatom ukupno 338 djece, objekt Lički Osik – 3 skupine s obuhvatom 50 djece, objekt Perušić – 3 skupine s obuhvatom ukupno 54 djece i objekt Karlobag – 1 skupina sa obuhvatom 8 djece.

Gospić i Lički Osik ukupno 22 odgojna skupina s obuhvatom 376 djece.

U 2 odgojne skupine Predškole 31 dijete raspoređeno je u objektu Gospić – 2 odgojne skupine s ukupnim obuhvatom 26 djece, objekt  Lički Osik – 2 integrirani u redovni program, objekt Perušić – 3 integrirani u redovni program.

U Perušiću su planirane 3 odgojne skupine u 10 – satnom programu s obuhvatom 54 djece od čega je jedna odgojna skupina jaslica.

U Karlobagu je planirana 1 skupina u 10 – satnom programu s obuhvatom 8 djece.

Program Predškole osigurava svakom djetetu u godini dana prije polaska u osnovnu školu optimalne uvjete za razvijanje i unaprjeđivanje vještina i navika. Stjecanje spoznaja i zadovoljavanje interesa osiguravaju djetetu prilagodbu na nove uvjete života, rasta i razvoja u školskom okruženju.

Program će se izvoditi kroz cijelu pedagošku godinu u Dječjem vrtiću Pahuljica objekt Gospić, Lički Osik, Perušić.

Pokazatelj uspješnosti: broj upisane djece u predškolski odgoj i obrazovanje,zadovoljstvo djece i roditelja s pruženom uslugom, provedba mjera Državno pedagoškog standarda.

1. **Obrazloženje programa**

Dječji vrtić Pahuljica, predškolska je ustanova koja organizira odgoj i obrazovanje djece rane i predškolske dobi od navršene jedne godine života do polaska u školu, svojim radom dopunjava obiteljski odgoj te uspostavlja suradnju s roditeljima. Predškolski odgoj ostvaruje se u skladu s razvojnim osobinama  i potrebama djeteta.

Programske zadaće i organizacija provedbe programa Predškole prate zadovoljavanje svih djetetovih potreba, potrebu za sigurnošću te potrebu za samoostvarenjem njegovih osobnih potencijala. Temeljem dobro strukturiranog okruženja i primjenom suvremenih oblika učenja indirektno kroz igru, druženje, aktivnosti potiču se i osnažuju djeca za cjeloživotno učenje.

1. **Zakonske i druge podloge na kojima se zasniva program rada**

- Zakon o ustanovama, (NN, br. 76/93., 29/97., 47/99., 35/08, 127/19., 151/22.)

- Zakon o predškolskom odgoju i obrazovanju, (NN, br. 10/97.,107/07., 94/13,98/19, 57/22, 101/23.)

- Državni pedagoški standard predškolskog odgoja i naobrazbe (»Narodne novine«, br. 10/97. I 107/07.)

- Zakon o proračunu, (NN, br. 87/08., 136/12., 15/15., 144/21., ), Pravilnik o proračunskim klasifikacijama (NN, br. 26/10., 120/13., 1/20.) i Pravilnik o proračunskom računovodstvu i računskom planu (NN, br. 114/10., 31/11., 136/12., 124/14., 115/15., 87/16., 3/18., 126/19., 108/20.)

- Upute za izradu proračuna Grada Gospića za razdoblje 2024. do 2026. godine.

1. **Usklađenost ciljeva,strategije i programa s dokumentima dugoročnog razvoja**

Predškolske ustanove ne donose strateške već godišnje operativne planove (Godišnji plan i program rada) i Kurikulum ustanove prema planu i programu koje je donijelo Ministarstvo znanosti i obrazovanje.

**RASHODI I IZDACI PO PROGRAMIMA I AKTIVNOSTIMA**

U 2024. godini osiguravaju se sredstva u iznosu od **2.223.256,00 €** za sljedeće aktivnosti:

|  |  |  |
| --- | --- | --- |
| **AKTIVNOST** | **IZVOR** | **IZNOS SREDSTAVA** |
| **REDOVNI RASHODI PRIMARNOG PROGRAMA GOSPIĆ** |  | **1.886.491,00** € |
|  | Grad Gospić | 1.224.191,00 € |
|  | Decentralizirana sredstva | 353.400,00 € |
|  | Sufinanciranje roditelja | 308.900,00 € |
| **PREDŠKOLA** |  | **33.000,00 €** |
|  | Grad Gospić | 6.000,00€ |
|  | Državni proračun | 27.000,00 € |
| **PRIMARNI PROGRAM PERUŠIĆ** |  | **226.350,00 €** |
|  | Sufinanciranje roditelja | 23.000,00 € |
|  | Općina Perušić  Decentralizizirana  sredstva | 113.350,00 €  90.000,00 € |
| **PRIMARNI PROGRAM KARLOBAG** |  | **77.415,00 €** |
|  | Sufinanciranje roditelja  Općina Karlobag | 6.000,00 €  63.415,00 € |
|  | Decentralizizirana  sredstva | 8.000,00 € |
| **UKUPNO – DJEČJI VRTIĆ PAHULJICA** |  | **2.223.256,00 €** |

**Program 0101**

Ukupno planirani rashodi i izdaci u 2024. porasli su nešto više od 32% u odnosu na rashode i izdatke 2023. godine iz razloga što je planirano povećanje plaća i što su troškovi za materijal i energiju sve veći. Ukupni rashodi iznose 2.223.256,00 eura.

**Aktivnost A100001**, izvor financiranja: Grad Gospić 1.1, Prihodi za posebne namjene PK 4.7., Decentralizacija 5.2.

Planirani porast odnosi se na sredstva Grada Gospića za troškove plaća zaposlenika zbog porasta koeficijenta i osnovice u 2024. godini. Sredstvima Grada financirati će se rashodi za zaposlene u ukupnom iznosu 1.212.191,00 eura. Sredstvima Decentralizacije također će se financirati rashodi za zaposlene u iznosu 353.400,00 €, prihodima od sufinanciranja roditelj i vlastitim prihodima financirat će se materijalni rashodi.

**Aktivnost A100002- Predškola**, izvor financiranja 5.7. Državni proračun , 1.1. Grad Gospić

Rashodi za plaće 1 djelatnika i materijalni rashodi plaćat će se sredstvima iz izvora 5.7.u iznosu 27.000,00 eura i dio rashoda za zaposlene financirat će se sredstvima Grada Gospića u iznosu 6.000,00 eura.

**Aktivnost A100003 – Perušić,** izvor financiranja 4.7- prihodi za posebne namjene PK, 5.7. prihodi općine Perušić, Decentralizacija 5.2.

Iz izvora 4.7. financirat će se materijalni rashodi (troškovi prehrane, uredski i didaktički materijal, službena, radna i zaštitna odjeća i obuća).

Izvor 5.7 financirat će troškove plaća za zaposlene, rashode za usluge, financijske rashode i rashode za nabavu dugotrajne imovine. Sredstvima Decentralizacije će se financirati rashodi za zaposlene u iznosu 90.000,00 €

**Aktivnost A100004 – Karlobag** izvor financiranja 4.7- prihodi za posebne namjene PK, 5.7. prihodi općine Karlobag, Decentralizacija 5.2.

Iz izvora 4.7. financirat će se materijalni rashodi (troškovi prehrane).

Izvor 5.7 financirat će troškove plaća za zaposlene, materijalne rashode, rashode za usluge, financijske rashode i rashode za nabavu dugotrajne imovine, Sredstvima Decentralizacije će se financirati rashodi za zaposlene u iznosu 8.000,00 €

v.d. ravnateljica:

U Gospiću, 30.7.2024

Izradila: voditeljica računovodstva

Ana Ratković Snježana Biškupović

\_\_\_\_\_\_\_\_\_\_\_\_\_\_\_\_\_\_\_\_\_\_\_\_